CELEX: 62021TN0201
Language: sk
Date: 2021-04-06 00:00:00
Title: Vec T-201/21: Žaloba podaná 6. apríla 2021 – Covington & Burling and Van Vooren/Komisia

7.6.2021   
            
            
               SK
            
            
               Úradný vestník Európskej únie
            
            
               C 217/62
            
         
      Žaloba podaná 6. apríla 2021 – Covington & Burling and Van Vooren/Komisia
      (Vec T-201/21)
      (2021/C 217/78)
      Jazyk konania: angličtina
      
         Účastníci konania
      
      
         Žalobkyne: Covington & Burling (Saint-Josse-ten-Noode, Belgicko) a Bart Van Vooren (Meise, Belgicko) (v zastúpení: P. Diaz Gavier, advokát)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie Komisie z 12. marca 2021 zamietajúce prístup k požadovaným dokumentom (1) na základe nariadenia o transparentnosti,
               
            
                  —
               
               
                  nariadil Komisii, aby bezodkladne poskytla prístup k požadovaným dokumentom a
               
            
                  —
               
               
                  uložil Komisii povinnosť nahradiť trovy konania a ďalšie výdavky vynaložené spoločnosťou Covington’s legal v tejto veci.
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú päť žalobných dôvodov.
      
                  1.
               
               
                  Prvý žalobný dôvod je založený na tvrdení, že Komisia nesprávne vychádzala z článku 4 ods. 3 druhej zarážky nariadenia o transparentnosti (2), s cieľom odôvodniť svoje zamietnutie prístupu k požadovaným dokumentom.
               
            
                  2.
               
               
                  Druhý žalobný dôvod je založený na tom, že aj v prípade uplatnenia článku 4 ods. 3 druhej zarážky nariadenia o transparentnosti alebo akéhokoľvek iného dôvodu podľa článku 4 toho istého nariadenia Komisia nepreukázala, v čom požadované dokumenty spĺňali požiadavky stanovené v týchto ustanoveniach.
               
            
                  3.
               
               
                  Tretí žalobný dôvod je založený na tvrdení, že Komisia sa dopustila pochybenia, keď odmietla prístup k požadovaným dokumentom na základe nariadenia o komitológii (3).
               
            
                  4.
               
               
                  Štvrtý žalobný dôvod je založený na tvrdení, že Komisia sa dopustila pochybenia, keď na podporu svojho zamietnutia vychádzala z procesných pravidiel platných pre výbory.
               
            
                  5.
               
               
                  Piaty žalobný dôvod je založený na tvrdení, že napadnuté rozhodnutie porušuje všeobecné zásady transparentnosti a zasahuje do demokratickej legitímnosti vykonávacích aktov.
               
            
         (1)  Redakčná poznámka: Požadované dokumenty sa týkajú komitologického postupu a osobitne dokumentov týkajúcich sa zápisnice z hlasovania niektorých členských štátov o návrhu nariadenia Komisie, ktorým sa mení a dopĺňa príloha III nariadenia Európskeho parlamentu a Rady (ES) č. 1925/2006, pokiaľ ide o rastlinné druhy obsahujúce hydrooxyantropaceín.
      
         (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).
      
         (3)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 2011, s. 13).